en hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu en hu si is hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
1 190 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
BETEGTÁJÉKOZTATÓ: Ambrobene 30 mg tabletta
Mielőtt elkezdené gyógyszerét alkalmazni, olvassa el figyelmesen az alábbi betegtájékoztatót.
· E recept nélkül kapható gyógyszerrel Ön enyhe, múló panaszokat kezelhet orvosi felügyelet nélkül. Az optimális hatás érdekében azonban, elengedhetetlen e gyógyszer körültekintő, szak­szerű alkalmazása.
· Tartsa meg a betegtájékoztatót, mert a benne szereplő információkra a későbbiekben is szük­sége lehet.
· További kérdéseivel forduljon gyógyszerészéhez.
· Sürgősen keresse fel orvosát, ha tünetei 5 napon belül nem enyhülnek vagy éppen súlyosbodnak.
1. Milyen betegségek esetén alkalmazható az Ambrobene tabletta?
2. Tudnivalók a készítmény alkalmazása előtt
3. Hogyan kell alkalmazni a tablettát?
Hatóanyag: 30,0mg ambroxoli hydrochloridum (ambroxol-hidroklorid) tablettánként.
Segédanyagok: magnézium-sztearát, vízmentes kolloid szilicium-dioxid, kukoricakeményítő, laktóz-monohidrát (169,46 mg).
A forgalombahozatali engedély jogosultja: ratiopharm Hungaria Kft, Budapest
Gyártó: Merckle GmbH., Németország
1. MILYEN BETEGSÉGEK ESETÉN ALKALMAZHATÓ AZ AMBROBENE TABLETTA?
A hörgők és a tüdő sűrű váladékkal járó heveny és idült betegségeinek kezelésére, nyákoldásra.
2. TUDNIVALÓK A KÉSZITMÉNY ALKALMAZÁSA ELŐTT
Ne alkalmazza a készítményt:
- ha túlérzékeny a készítmény hatóanyagára vagy bármely segédanyagára,
- gyomor-, bélfekélyek esetén,
- szoptatás ideje alatt.
A készítmény egyedi orvosi elbírálás alapján szedhető:
– csökkent a veseműködés vagy súlyos májbetegség esetén
– a bronchusok egyes ritka betegségeiben, amikor fokozott váladékgyülem áll fenn (pl. malignus cilium-szindróma).
Terhesség ideje alatt, főként az első harmadban, kizárólag orvosi javaslatra alkalmazható. Szoptatás ideje alatt alkalmazása ellenjavallt, ill. amennyiben szedése feltétlenül szükséges, a szoptatást fel kell függeszteni.
A készítmény hatásai a gépjárművezetéshez és gépek kezeléséhez szükséges képességekre
A készítmény a fentieket nem befolyásolja.
Fontos információk a készítmény egyes összetevőiről:
Tejcukorérzékenységben figyelembe kell venni, hogy a készítmény 169,46 tejcukrot is tartalmaz tablettánként.
A kezelés ideje alatt szedett egyéb gyógyszerek:
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is.
Az Ambrobene 30 mg tabletta és köhögéscsillapító szerek egyidejű alkalmazásakor a csökkent köhö­gési reflex miatt veszélyes váladékdugó alakulhat ki, tehát az ilyen kombinációs kezelés szükséges­sé­gét alaposan mérlegelni kell.
Az Ambrobene 30 mg tabletta és antibakteriális anyagok (antibiotikumok: amoxicillin, cefuroxim, eritromicin, doxiciklin) egyidejű bevétele javíthatja az antibiotikumok tüdőszövetbe való bejutását.
3. HOGYAN KELL ALKALMAZNI A TABLETTÁT?
Gyógyszerét kizárólag az orvos által előírt adagban alkalmazza. Amennyiben nem biztos az adagolást illetően, kérdezze meg kezelőorvosát vagy gyógyszerészét. Amennyiben a kezelőorvos másképp nem rendeli, szokásos adagja:
6-12 év közötti gyermekeknek
általában naponta 2-3-szor 1 tabletta (2-3-szor 15 mg ambroxol-hidroklorid)
Az Ambrobene 30 mg tabletta túl magas hatóanyag-tartalma miatt 6 év alatti gyermekeknek nem adható. Ilyen esetben kisebb hatóanyag-tartalmú oldat / szirup áll rendelkezésre.
Felnőtteknek és 12 éven felüli gyermekeknek
általában az első 2-3 napban 3-szor 1 tabletta (3-szor 30 mg ambroxol-hidroklorid), majd naponta
2-szer 1 tabletta (2-szer 30 mg ambroxol-hidroklorid).
Vesefunkció csökkenés vagy súlyos májbetegség esetén az orvos előírásának megfelelően, az Ambrobene 30 mg tablettát orvosi utasításra ritkábban vagy kisebb adagokban vegye be.
A tablettát célszerű étkezések után összerágás nélkül, bőséges folyadékkal (pl. 1 pohár víz, gyümölcs­lé vagy tea) bevenni.
A tabletta nyálkaoldó hatását a bőséges folyadékbevitel javítja.
Az alkalmazás időtartama a betegség típusához és súlyosságához igazodik és erről a kezelőorvos határoz.
A készítményt orvosi ellenőrzés nélkül 4-5 napnál tovább ne szedje
Ha a tabletta alkalmazása során hatását túlzottan erősnek érzi, vagy a készítmény csekély hatásúnak bizonyul, forduljon orvosához vagy gyógyszerészéhez.
Ha az előírtnál több tablettát vett be:
Ambroxol túladagolásakor mérgezési tüneteket nem figyeltek meg. Rövid ideig tartó nyugtalanságról és hasmenésről számoltak be. Véletlen vagy szándékos nagy mértékű túladagoláskor fokozott nyálel­választás, garatizgalom, hányás és vérnyomásesés jelentkezhet.
Amennyiben az Ambrobene 30 mg tablettát túl nagy mennyiségben vette be és a fenti túladagolási tünetek egyike jelentkezik, forduljon orvoshoz.
Ha adagját elfelejtette bevenni:
Következő alkalommal ne vegyen be dupla adagot, mert ezzel már nem pótolja a kiesett mennyiséget, viszont a túladagolás veszélyének tenné ki magát.
Mint minden gyógyszernek, az Ambrobenenek is lehetnek mellékhatásai.
Gyomor-bélpanaszok (pl. émelygés és hasfájás), túlérzékenységi reakciók (allergiás reakciók) a bőrön és a nyálkahártyán (pl. duzzanat, kiütés, pír, viszketés), légszomj, arcduzzanat, hidegrázással kísért testhőmérséklet-emelkedés, száj- és légúti szárazság, fokozott nyálfolyás és orrváladékozás, bélreny­heség és nehezített vizeletürítés.
Egyes esetekben súlyos keringési zavarokkal társuló hirtelen, nagyfokú túlérzékenységi reakciók je­lentkezhetnek (anafilaxiás sokk).
Egy esetben allergiás bőrgyulladásról számoltak be.
Ha olyan mellékhatásokat észlel amelyek ebben a tájékoztatóban nem szerepelnek, keresse fel orvo­sát vagy gyógyszerészét.
Túlérzékenységi reakciók első jeleinél nem szabad az Ambrobene 30 mg tablettát újra alkalmazni. Tájékoztassa orvosát, hogy a reakció súlyosságát megállapíthassa és adott esetben a szükséges további teendőkről dönthessen.
Súlyos keringési zavarokkal társuló hirtelen, nagyfokú túlérzékenységi reakciók (anafilaxiás sokk) esetén azonnal kérjen orvosi segítséget!
Fénytől védve, eredeti csomagolásban tartandó.
A készítmény csak a csomagoláson feltüntetett lejárati időn belül használható fel.
A gyógyszer gyermekektől elzárva tartandó.
Betegtájékoztató OGYI-eng. száma: 14.387/55/2003
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.